**SADRŽAJ**

[1. SVRHA](#_Toc91700117) 2

[2. OPSEG PRIMJENE 5](#_Toc91700118)

[3. PRAVNI OKVIR I ZAJEDNIČKI ZAHTJEVI](#_Toc91700119) 5

[3.1 Prevencija 6](#_Toc91700123)

[3.2 Obavještavanje PT-a o sumnji na nepravilnost i/ili prijevaru 9](#_Toc91700127)

[3.3 Obavještavanje PT-a o sumnji na prijevaru 10](#_Toc91700132)

[3.4 Prijavljivanje sumnje na nepravilnost 11](#_Toc91700133)

3.5 Prijavljivanje sumnje na prijevaru………………………………………………………….12

4. POSTUPANJE PO PRIJAVLJENOJ SUMNJI NA NEPRAVILNOST…………………….13

4.1 Utvrđivanje nepravilnosti ………………………………………………………………… 13

4.2 Odluka o nepravilnosti …………………………………………………………………….15

4.3 Izvještavanje o nepravilnostima…………………………………………………………….18

4.4 Financijski učinak nepravilnosti……………………………………………………………19

4.5 Zaštita zviždača……………………………………………………………………………..20

4.6 Procedure vezane uz sustavne nepravilnosti………………………………………………..21

5. PROCJENA RIZIKA OD PRIJEVARA……………………………………………………. 21

6.PREGLED PROMJENA…………………………………………………………………….24

**1. SVRHA**

Ovo poglavlje daje osnovne smjernice o procesu upravljanja nepravilnostima koje uključuju aktivnosti koje se odnose na prevenciju, otkrivanje, postupanje, izvještavanje o nepravilnostima te praćenje postupanja po utvrđenim nepravilnostima i sumnjama na prijevaru, s ciljem zaštite financijskih interesa EU-a. Potrebno je razlikovati ozbiljne nepravilnosti, od onih koje su definirane Pravilima o financijskim korekcijama (Prilog 1, Prilog 2 i Prilog 3). U ozbiljne nepravilnosti spadaju 4 kategorije nepravilnosti, a to su: **prijevara, sukob interesa, korupcija i dvostruko financiranje.**

**Sukob interesa** postoji ako je ugroženo nepristrano i objektivno obnašanje funkcije financijskog izvršitelja ili druge osobe zbog obiteljskih, emotivnih, političkih ili nacionalnih razloga, ekonomskog interesa ili drugog izravnog ili neizravnog osobnog interesa.

Zakonom o sprječavanju sukoba interesa (NN br. 143/21) definirano je, da sukob interesa postoji kada su privatni interesi obveznika u suprotnosti s javnim interesom, a posebice kada:

* privatni interes obveznika može utjecati na njegovu nepristranost u obavljanju javne dužnosti (potencijalni sukob interesa)
* privatni interes obveznika je utjecao ili se osnovano može smatrati da je utjecao na njegovu nepristranost u obavljanju javne dužnosti (stvarni sukob interesa).

Zakonom o sprječavanju sukoba interesa također je definirano tko se smatra obveznikom primjene Zakona.

Tijekom provedbe projekta Korisnik je dužan poduzeti sve potrebne radnje kojima bi se uklonio potencijalni sukob interesa. U slučaju sumnje na sukob interesa Korisnik mora obavijestiti nadležno tijelo (PT) o takvoj sumnji te o radnjama koje će poduzeti ili je poduzeo radi sprječavanja (nastanka) sukoba interesa. Ako za vrijeme izvršavanja Ugovora nastupi sukob interesa ili se naknadno otkrije da je takav sukob postojao u postupku dodjele bespovratnih sredstava ili Korisnik ne poduzme ili je očito da neće poduzeti dodatne radnje na temelju zahtijeva nadležnog tijela, Ugovor se može raskinuti, bez prava Korisnika na naknadu štete. Ako se otkrije postojanje sukoba interesa tijekom izvršavanja Ugovora, bez obzira da li se odnosi ili ne na javnu nabavu, to se smatra ozbiljnom nepravilnošću, te se propisuje odgovarajuća stopa financijske korekcije utvrđena Pravilima o financijskim korekcijama.

Prijevara, koja štetno utječe na financijske interese Unije smatra se: (a) u odnosu na rashode koji nisu povezani s javnom nabavom, svaka radnja ili propuštanje koji se odnose na: upotrebu ili prikazivanje lažnih, netočnih ili nepotpunih izjava ili dokumenata, čiji je učinak pronevjera ili nezakonito zadržavanje sredstava ili imovine iz proračuna Unije ili proračuna kojima upravlja Unija, ili kojima upravlja u njezino ime; neotkrivanje informacija, čime se krši određena obveza, s istim učinkom; ili zloupotreba takvih sredstava ili imovine za potrebe različite od onih za koje su sredstva izvorno odobrena. (b) u odnosu na rashode u vezi s javnom nabavom,kada su počinjeni radi stjecanja nezakonite koristi za počinitelja ili drugu osobu uzrokovanjem gubitka za financijske interese Unije, svaka radnja ili propuštanje koji se odnose na: upotrebu ili prikazivanje lažnih, netočnih ili nepotpunih izjava ili dokumenata, čiji je učinak pronevjera ili nezakonito zadržavanje sredstava ili imovine iz proračuna Unije ili proračuna kojima upravlja Unija, ili kojima se upravlja u njezino ime; neotkrivanje informacija, čime se krši određena obveza, s istim učinkom; ili zloupotrebu takvih sredstava ili imovine za potrebe različite od onih za koje su sredstva izvorno odobrena, čime se nanosi šteta financijskim interesima Unije; (c) u odnosu na prihod različit od prihoda koji proizlazi iz vlastitih sredstava na temelju PDV-a, svaka radnja ili propuštanje koji se odnose na: upotrebu ili prikazivanje lažnih, netočnih ili nepotpunih izjava ili dokumenata, čiji je učinak nezakonito smanjenje sredstava iz proračuna Unije ili proračuna kojima upravlja Unija, ili kojima se upravlja u njezino ime; neotkrivanje informacija, čime se krši određena obveza, s istim učinkom; ili zloupotrebu zakonito ostvarene koristi, s istim učinkom; (d) u odnosu na prihod koji proizlazi iz vlastitih sredstava na temelju PDV-a, svaka radnja ili propuštanje koji su počinjeni u prekograničnim sustavima prijevara i koji se odnose na: upotrebu ili prikazivanje lažnih, netočnih ili nepotpunih izjava ili dokumenata u vezi s PDV-om, koji imaju za posljedicu smanjenje sredstava iz proračuna Unije; neotkrivanje informacija u vezi s PDV-om, čime se krši određena obveza, s istim učinkom; ili prikazivanje ispravnih izjava u vezi s PDV-om za potrebe prijevarna prikrivanja neplaćanja ili nezakonitog stvaranja prava na povrat PDV-a.

**Prijevara** je imovinsko kazneno djelo definirano čl. 236. Kaznenog zakona (NN br. [125/11](https://www.zakon.hr/cms.htm?id=269), [144/12](https://www.zakon.hr/cms.htm?id=270), [56/15](https://www.zakon.hr/cms.htm?id=10636), [61/15](https://www.zakon.hr/cms.htm?id=11190), [101/17](https://www.zakon.hr/cms.htm?id=21861), [118/18](https://www.zakon.hr/cms.htm?id=35937), [126/19](https://www.zakon.hr/cms.htm?id=42207), [84/21](https://www.zakon.hr/cms.htm?id=49486)) te ga ostvaruje tko s ciljem da sebi ili drugome pribavi protupravnu imovinsku korist dovede nekoga lažnim prikazivanjem ili prikrivanjem činjenica u zabludu ili ga održava u zabludi i time ga navede da na štetu svoje ili tuđe imovine nešto učini ili ne učini. Riječ je o kaznenom djelu koje karakterizira doprinos žrtve, koja redovito zbog svoje naivnosti ili pohlepe i sama snosi odgovornost, te inteligencija i maštovitost počinitelja.

Prijevara je pojam koji se koristi za opisivanje širokog spektra ponašanja u svrhu ostvarivanja osobne koristi, koristi za povezanu osobu ili treću stranu ili prouzročenja gubitka za trećega. Prijevara nema samo potencijalni štetni financijski učinak, već može naštetiti i ugledu tijela Sustava upravljanja i praćenja provedbe aktivnosti NPOO-a koja su odgovorna za upravljanje sredstvima na učinkovit način. Pod terminom „prijevara“ (engl. Fraud = prijevara) ne podrazumijevaju se samo postupanja koja imaju elemente kaznenog djela Prijevare iz članka 236., kaznenog djela Prijevare u gospodarskom poslovanju iz članka 247. Kaznenog zakona (NN 125/11, 144/12), već se može raditi o takvu postupanju ili propuštanju postupanja koje ima elemente bilo kojeg drugog kaznenog djela, kao npr. kaznenih djela iz Glave XXIV. Kaznenog zakona - kaznena djela protiv gospodarstva, Glave XXVI. Kaznenog zakona – kaznena djela krivotvorenja, Glave XXVIII. Kaznenog zakona – kaznena djela protiv službene dužnosti, kao i elemente prekršaja sukladno posebnim, primjenjivim propisima.

Prijevara za koju je donesena pravomoćna sudska presuda i za koju je utvrđena poveznica između kaznenog djela prijevare i projekta, neovisno da li se odnosi na postupke javne nabave ili ne, smatra se ozbiljnom nepravilnošću, za koju se primjenjuje odgovarajuća stopa financijske korekcije definirana Pravilima o financijskim korekcijama.

U pogledu upravljanja rizicima prijevare, svrha je uspostaviti proaktivne, učinkovite i proporcionalne mjere protiv prijevare bez suvišnih troškova i daju se osnovne smjernice vezano procjenu rizika od prijevara i definiranje odgovarajućih mjera za ublažavanje prijevara.

**Korupcija** znači primanje i davanje mita, odnosno zlouporaba (javne) ovlasti u osobne svrhe. Primanje mita znači postupanje javnog službenika koji izravno ili putem posrednika traži ili prima bilo kakvu korist za sebe ili za treću stranu, ili prihvaća obećanje takve koristi, kako bi djelovao ili se suzdržao od djelovanja u skladu sa svojom dužnosti ili pri obavljanju svoje funkcije na način koji šteti ili bi mogao štetiti financijskim interesima Unije. Davanje mita znači postupanje osobe koja obećava, nudi ili daje, izravno ili putem posrednika, bilo kakvu korist javnom službeniku za njega ili za treću stranu, kako bi djelovao ili se suzdržao od djelovanja u skladu sa svojom dužnosti ili pri obavljanju svoje funkcije na način koji šteti ili bi mogao štetiti financijskim interesima Unije. Može obuhvaćati niz različitih tipova prijevare kao npr. dostavljanje lažnih računa, prijavljivanje izdataka koji stvarno nisu nastali ili namjerno zanemarivanje ugovornih obveza. Najčešći oblik korupcije se odnosi na korupciju putem davanja/primanja novčanih iznosa ali se može odnositi i na davanje/primanje ostalih pogodnosti (od strane davatelja u svrhu obavljanja određenih usluga i od strane njihova primatelja).

**Dvostruko financiranje** je (su)financiranje predloženih prihvatljivih izdataka koje dovodi do primanja naknada za troškove za koje je već zatraženo ili će biti zatraženo i/ili ostvareno pravo na (su) financiranje iz bilo kojeg drugog javnog izvora (uključujući sredstva dodijeljena za NPOO). Prilikom poštivanja načela izbjegavanja dvostrukog financiranja Korisnik mora osigurati da predloženi prihvatljivi izdaci nisu, niti će biti (su)financirani više od jednom nakon potencijalno uspješnog okončanja dvaju ili više postupaka dodjele bespovratnih sredstava, osim u dijelu koji se odnosi na retroaktivnu dodjelu bespovratnih sredstava, a koji ne predstavljaju financiranje istog specifičnog troška iz više različitih izvora financiranja. Pri ovome Korisnik mora biti svjestan kaznene odgovornosti prema Kaznenom zakonu (članak 258. Subvencijska prijevara).

**2. OPSEG PRIMJENE I POPIS PRILOGA**

Pravila za upravljanje nepravilnostima primjenjuje se na zaposlenike tijela Sustava upravljanja i praćenja provedbe aktivnosti odnosno Tijela nadležnog za pojedinu komponentu/podkomponentu (NT), Tijela nadležnog za koordinaciju NPOO-a (KT), Tijela nadležnog za slanje zahtjeva za plaćanje EK (NF) i Provedbenog tijela (PT).

Prilog 01 - Obrazac za prijavljivanje sumnje na nepravilnosti

Prilog 02 - Registar nepravilnosti

Prilog 03 - Odluka o nepravilnosti

Prilog 04 - Pravila o financijskim korekcijama

Prilog 05 – Zahtjev za povratom sredstava

Prilog 06 - Odluka o povratu

Prilog 07 - Registar povrata

Prilog 08 - Akcijski plan za ublažavanje rizika

Prilog 09 - Upute za popunjavanje priloga 10 Procjena izloženosti specifičnim rizicima prijevare

Prilog 10 - Procjena izloženosti specifičnim rizicima prijevare

Prilog 11 - Preporučene ublažavajuće kontrole za rizike prijevare

Prilog 12 - Indikatori prijevare – javna nabava i konzultantske usluge

Prilog 13 - Indikatori sumnje na prijevaru

**3. PRAVNI OKVIR I ZAJEDNIČKI ZAHTJEVI**

* Uredba (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost,
* Nacionalni plan oporavka i otpornosti (srpanj 2021.),
* Provedbena odluka Vijeća Europske unije o odobrenju ocjene Plana oporavka i otpornosti Republike Hrvatske kojeg je Vijeće Europske unije usvojilo 28. srpnja 2021. godine,
* Sporazum o financiranju između Komisije i Republike Hrvatske na temelju Uredbe (EU) 2021/241,
* Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012,
* Odluka Vlade RH o sustavu upravljanja i praćenju provedbe aktivnosti u okviru Nacionalnog plana oporavka i otpornosti Republike Hrvatske 2021.-2026. (NN, br. 78/2021),
* Kazneni zakon (NN br. [125/11](https://www.zakon.hr/cms.htm?id=269), [144/12](https://www.zakon.hr/cms.htm?id=270), [56/15](https://www.zakon.hr/cms.htm?id=10636), [61/15](https://www.zakon.hr/cms.htm?id=11190), [101/17](https://www.zakon.hr/cms.htm?id=21861), [118/18](https://www.zakon.hr/cms.htm?id=35937), [126/19](https://www.zakon.hr/cms.htm?id=42207), [84/21](https://www.zakon.hr/cms.htm?id=49486)),
* Odluka o osnivanju AFCOS mreže (NN br. 151/2013),
* Zakon o proračunu (NN br. 144/21),

Svi zaposlenici tijela koje provode funkcije KT-a, NF-a, NT-a, PT-a te Tijela za reviziju (TR) mogu otkriti elemente nepravilnosti i dužni su upozoriti nadležna tijela na nepravilnosti na koje se sumnja te osiguravati odgovarajući revizijski trag. Međutim, utvrđivanje (ne)postojanja nepravilnosti je u nadležnosti PT-a. NT može PT-u dati uputu da neki slučaj predstavlja nepravilnost, iako je PT prethodno procijenio da se ne radi o nepravilnosti (na primjer kao posljedica tumačenja slijedom upita PT-a).

Tijela Sustava upravljanja i praćenja provedbe aktivnosti koja imaju pravo i obvezu provoditi Nacionalni plana oporavka i otpornosti 2021. – 2026. dužna su surađivati s pravosudnim i istražnim tijelima Republike Hrvatske (na primjer Državnim odvjetništvom, Ministarstvom unutarnjih poslova i drugim tijelima) sukladno nacionalnom zakonodavnom okviru.

**3.1.** **Prevencija**

**3.1.1.** Svrha prevencije je smanjivanje mogućnosti nastanka nepravilnosti i prijevara u okviru upravljanja sredstvima EU-a dodijeljenim za NPOO.

Osnovni preduvjet za sprječavanje nepravilnosti jest uspostava i funkcioniranje sustava unutarnjih kontrola[[1]](#footnote-1). Sustav unutarnjih kontrola uređuje se skupom različitih Pravila, a u ovom je kontekstu naglasak stavljen na unutarnju i vanjsku komunikaciju.

Odgovornost je svih tijela uključenih u Sustav upravljanja i praćenja provedbe aktivnosti NPOO-a (KT-a, NF-a, NT-a, PT-a) te TR-a aktivno sudjelovati u komunikaciji i podizanju svijesti javnosti u području zaštite financijskih interesa EU-a. Također, davanje vjerodostojnih i pravovremenih informacija potencijalnim prijaviteljima i korisnicima, uvelike pridonosi pravilnoj provedbi operacija u skladu s primjenjivim pravilima.

**3.1.2**. Glavne mjere prevencije nepravilnosti i prijevara u sustavu provedbe i praćenja NPOO-a obuhvaćaju:

**a) održavanje odgovarajućih treninga i edukacija** za zaposlenike KT-a, NF-a i NT-a i PT-a u skladu s točkom te obveza njihovih polaznika širiti stečena znanja i dobivene materijale unutar tijela, a KT će u suradnji s Ministarstvom pravosuđa i uprave organizirati 2 puta godišnje edukacije za sve zaposlenika kako bi se upoznali s aktualnim mjerama u području prevencije, otkrivanja i suzbijanja prijevara. Radionice 2 puta godišnje organizira KT-a u suradnji sa Ministarstvom pravosuđa i uprave, a sve u svrhu što bolje informiranosti i edukacije dionika Sustava upravljanja i praćenja provedbe aktivnosti NPOO-a.

**b) redovno praćenje internetske stranice OLAF-a te objava izvješća Europskog revizorskog suda** u kojima se obrađuje tema nepravilnosti, prijevare i korupcije na štetu proračuna EU je obveza Osobe za upravljanje rizicima te Koordinatora za mjere protiv prijevara (kada je primjenjivo), koji najmanje dva puta godišnje voditeljima ustrojstvenih jedinica unutar svog tijela u okviru Sustava upravljanja i praćenja provedbe aktivnosti NPOO-a dostavljaju sažeti prikaz relevantnih podataka i dokumenata objavljenih na navedenoj stranici (strategije, izvješća, prezentacije, brošure, prikaz slučajeva po kojima se postupalo i slično), koji ih tada dalje prosljeđuju službenicima unutar svojih službi/odjela;

**c) na radionicama koje su namijenjene korisnicima:** informiranje korisnika o mjerama koje se poduzimaju u svrhu prevencije, otkrivanja, sprječavanja i načina postupanja s utvrđenim prijevarama (posebice se pozornost posvećuje pitanjima (javne) nabave) te posljedicama kojima se isti izlažu u slučajevima prijevarnog postupanja (kazneni progon, obveza 100% povrata primljenih sredstva), uz upućivanje korisnika na internetsku stranicu i/ili e-mail adresu na koju se može anonimno prijaviti sumnja na prijevaru;

**d) vezano uz postupke javne nabave** – osobe u NT-u i PT-u redovno prate Elektronički oglasnik javne nabave (EOJN), internetske stranice Državne komisije za kontrolu postupaka javne nabave (DKOM) i druge relevantne internetske stranice i pretraživače (kao npr. www.strukturnifondovi.hr, <https://sudreg.pravosudje.hr>, <http://www.poslovna.hr>) te koriste alat ARACHNE (ako je dostupan) u cilju provjeravanja:

* s kim naručitelj (koji je korisnik bespovratnih sredstava) sklapa ugovore, je li isti ponuditelj često izabran u postupcima javne nabave predmetnog naručitelja,
* sklapa li naručitelj dodatke ugovoru,
* koji su razlozi eventualnog poništenja postupka javne nabave,
* ima li izjavljenih žalbi i kako ih je Državna komisija za kontrolu postupaka javne nabave (DKOM) riješila,
* u slučaju ugovora o radovima, postoji li određena veza između izvođača radova i građevinskog nadzora (npr. jesu li već ranije bili oboje angažirani na istim poslovima kao izvođač i nadzor, jesu li vlasnički vezani, i sl.),
* ostalih razloga koji mogu upućivati na rizik od nezakonitog postupanja naručitelja ili odabranog ponuditelja;

e) **provjera korisnika** (fizičke ili pravne osobe) i/ili osobe ovlaštene za zastupanje korisnika putem sustava ARACHNE, uvidom u Registar stvarnih vlasnika i putem nekih od dostupnih pretraživača interneta, kao što je to, vezano uz sprječavanje sukoba interesa, opisano u ZNP-u Dodjela bespovratnih sredstava.

**Indikatori prijevare** vezani uz javnu nabavu i konzultantske usluge nalaze se u Prilogu 12 - Indikatori prijevare – javna nabava i konzultantske usluge. Pored navedenoga, Indikatori sumnje na prijevaru iz Priloga 13 služe tijelima Sustava upravljanja i praćenja provedbe aktivnosti NPOO-a kao dodatni, pomoćni alat u prepoznavanju prijevarnog postupanja i definiranju podvrste prijevare u konkretnoj situaciji.

### **3.1.3. Imenovanje i uloga Osoba za nepravilnosti u okviru NF-a, NT-a i PT-a**

Radi osiguranja ujednačene i dosljedne institucionalne prakse u pogledu izvještavanja o nepravilnostima te s ciljem brže i lakše komunikacije unutar tijela Sustav upravljanja i praćenja provedbe aktivnosti koja imaju pravo i obvezu provoditi NPOO 2021.-2026. imenuju se **Osobe za nepravilnosti**.

**3.1.4. Osoba za nepravilnosti** (dalje u tekstu: OzN) imenuje se na razini NF-a, NT-a i PT-a od strane čelnika NF-a, NT-a i PT-a.

**3.1.5.** Funkcije OzN-au PT-u, NF-u i NT-u opisuju se internim priručnikom o postupanju PT-a, NF-a i NT-a te ih je potrebno ugraditi u Opise poslova nositelja ovih funkcija u skladu s definiranim procedurama za isto.

NF i NT će imenovati OzN koji ima ulogu kontakt-osobe u svojoj instituciji vezano uz upravljanje nepravilnostima. Glavna svrha njegovog imenovanja je komunikacija i razmjena informacija između svih dionika uključenih u upravljanje nepravilnostima. Na primjer, kada OzN iz PT-a o pitanjima vezanima uz upravljanje nepravilnostima treba kontaktirati NF i NT, obraća se OzN u NF-u i NT-u.

Funkcije **OzN-a PT-a**  opisuju se internim priručnikom o postupanju PT-a te ih je potrebno ugraditi u Opise poslova nositelja ovih funkcija u skladu s definiranim procedurama za isto.

Funkcije OzN-a u PT su sljedeće:

- Osiguravanje kvalitete informacija u okviru pripreme svih obrazaca vezanih za upravljanje nepravilnostima;

- Evidentiranje i ažuriranje podataka o nepravilnostima u Registru nepravilnosti (informacije iz Obrasca za prijavljivanje sumnje na nepravilnost te Odluke o utvrđenoj nepravilnosti, statusu izvršenih radnji, ostalim institucijama koje su obaviještene o nepravilnostima, kao i drugim informacijama relevantnim za propisno upravljanje utvrđenim nepravilnostima, itd.);

- Suradnja s predstavnicima nadležnih tijela (npr. tijela Sustava upravljanja i praćenja provedbe aktivnosti) koja uključuje prikupljanje informacija o otkrivanju i utvrđivanju nepravilnosti, sudskim odlukama, revizijskim nalazima koji su povezani s nepravilnostima; traženje objašnjenja, smjernica ili stručnog mišljenja od drugih nadležnih tijela te prosljeđivanje informacija unutar PT-a;

- Vođenje propisnog revizorskog traga o provedenim radnjama i donesenim odlukama unutar PT-a.

Radi osiguranja kontinuiteta poslovanja **imenuju se i zamjene** OzN-a PT-a.

O OzN PT-a i njegovoj zamjeni, **obavještavaju se** NF i NT.

Kod imenovanja OzN u NF-u i NT-u, o njegovom imenovanju obavještavaju se PT putem elektroničke pošte, bez potrebe slanja Odluka o imenovanju.

Važno je, također, osigurati da su sve informacije o imenovanjima aktualne i redovno se (po potrebi), sukladno gore opisanoj proceduri, dijele.

* 1. **Obavještavanje PT-a o sumnji na nepravilnost i/ili prijevaru**

**3.2.1.** Obveza je svih tijela Sustava upravljanja i praćenja provedbe aktivnosti, i njihovih zaposlenika, uključenih u provedbu NPOO-a (KT-a, NF-a, NT-a, PT-a) bez odgađanja obavijestiti PT o sumnji na nepravilnost i/ili prijevaru i pružiti sve dostupne informacije o uočenim odstupanjima od redovne procedure (odstupanje podrazumijeva postupanje ili propuštanje postupanja na određeni, definirani i/ili propisani način od strane prijavitelja, korisnika ili tijela Sustava upravljanja i praćenja provedbe aktivnosti (u potonjem slučaju riječ je o nepravilnostima samo u slučaju ako se takva postupanja ne smatraju pogreškom), a koje ima ili bi moglo imati učinak na nacionalni proračun i/ili proračun Unije, uvažavajući definiciju nepravilnosti). Svaka sumnja na nepravilnost i/ili prijevaru mora se prijaviti, bez obzira na njezine karakteristike i postojanje namjernog postupanja.

Sva tijela~~,~~ trebaju osigurati revizijski trag vezano uz zaprimanje informacija o potencijalnim nepravilnostima i u slučaju zaprimanja istih usmenim putem, obvezno je sastaviti bilješku o datumu, sadržaju i okolnostima prijave sumnje na nepravilnost, a u slučaju zaprimanja informacija o potencijalnim nepravilnostima pisanim putem ili prilikom provođenja aktivnosti iz svoje nadležnosti, dokumente pohraniti u skladu s internim procedurama o postupanju s dokumentima.

Sumnju na nepravilnost može podnijeti svaka osoba koja ima saznanja o postupanjima koja imaju ili mogla imati učinak na nacionalni proračun i/ili proračun Unije. Sumnju na prijevaru može podnijeti svaka osoba koja ima saznanja o postupanjima koja imaju obilježja kaznenog djela subvencijske prijevare.

Prijava sumnje na nepravilnost i/ili prijevaru i ostale relevantne informacije mogu se prenijeti PT-u bilo kojim kanalom komunikacije, npr. poštom, elektroničkom poštom, telefonskim pozivom, usmeno itd.

U slučaju prijave putem telefonskog poziva, telefonski broj na koji je moguće istu podnijeti bit će dostupan na službenoj Internet stranici PT-a. Nakon telefonskog poziva, Provedbeno tijelo je obvezno sastaviti bilješku o datumu, sadržaju i okolnostima prijave sumnje na nepravilnost.

U slučaju prijave usmeno, PT je obvezan sastaviti bilješku o datumu, sadržaju i okolnostima prijave sumnje na nepravilnost.

U slučaju prijave putem elektroničke pošte, istu je moguće podnijeti putem posebne e-mail adrese koja je dostupna na službenoj Internet stranici PT-a.

Sumnja na nepravilnost i/ili prijevaru može se prijaviti osobno (imenom i prezimenom) ili anonimno te ako postoji zahtjev za anonimnošću PT je isti obvezan poštivati.

Nacrt revizijskog izvješća odnosno preliminarni nalaz revizora koji nadležno tijelo ne pobija svojim očitovanjem, a ima obilježje nepravilnosti, temelj je za prijavu sumnje na nepravilnost. Također, na jednak način se postupa i u odnosu na završno revizijsko izvješće revizorskog tijela države članice ili revizorskog tijela EK, ako je nalaz ukazao na elemente nepravilnosti, ukoliko je NT suglasno sa revizorskim nalazom.

* 1. **Obavještavanje PT-a o sumnji na prijevaru**

Ukoliko zaprimljene informacije o potencijalnoj nepravilnosti ili otkrivena potencijalna nepravilnost sadrži elemente koji ukazuju na postojanje kaznenog djela (sumnja na prijevaru) tijelo Sustava upravljanja i praćenja provedbe aktivnosti NPOO-a koje je uočilo navedene elemente bez odgode će o istome obavijestiti Državno odvjetništvo Republike Hrvatske (DORH) te mu dostaviti sve relevantne podatke i dokumente koji se mogu smatrati dokazima. O izvršenoj prijavi DORH-u tijelo Sustava upravljanja i praćenja provedbe aktivnosti NPOO-a obavijestit će ostala tijela u Sustavu.

Obveza je svih tijela Sustava upravljanja i praćenja provedbe aktivnosti NPOO-a, i njihovih zaposlenika (KT, NF, NT, PT), bez odgađanja obavijestiti PT o sumnji na prijevaru i pružiti sve dostupne informacije i dokaze o uočenim odstupanjima.

Iznimno, ako tijelo Sustava upravljanja i praćenja provedbe aktivnosti NPOO-a ima saznanja, ali nema dokaza ili mogućnosti iste prikupiti, o sumnji na prijevaru obavještava PT. PT-u se u navedenom slučaju dostavljaju sve relevantne informacije i pružaju pojašnjenja ukoliko su zatražena te PT započinje s postupkom utvrđivanja nepravilnosti i prijavljivanja sumnje na prijevaru DORH-u.

Sva tijela Sustava upravljanja i praćenja provedbe aktivnosti NPOO-a su u pogledu obavještavanja, kao i prilikom obrađivanja dobivenih informacija i podataka dužni postupati u pogledu navedenih informacija i podataka u skladu sa činjenicom da su isti proizašli iz povjerljive komunikacije među tijelima.

**3.4.Prijavljivanje sumnje na nepravilnost**

PT je odgovorno za procjenu informacija o sumnji na nepravilnost kojima raspolaže, bez obzira na izvor istih.

Nakon primitka informacija o sumnji na nepravilnost, PT bez odgađanja procjenjuje vjerodostojnost primljene informacije (PT to čini na temelju svih poznatih i dostupnih informacija, podataka i sredstava, pri čemu procjenjuje njihovu pouzdanost, npr. izvor informacija, razina dojavljenih detalja koja ukazuje na znanje o prijavljenom slučaju, i slično):

* ako iz rezultata procjene ne proizlazi sumnja na nepravilnost, PT najkasnije u roku od dva (2) radna dana izrađuje službenu bilješku, ovjerenu od ovlaštene osobe (čelnik tijela ili neposredno nadređena osoba), u okviru koje se navodi kako neće biti daljnjih postupanja po prijavi te se ona pohranjuje u dosje predmeta
* ako se iz rezultata procjene prijavljena sumnja na nepravilnost procjeni vjerodostojnom, PT bez odgađanja ispunjava Obrazac za prijavljivanje sumnje na nepravilnosti (Prilog 01) i istu bilježi u Registar nepravilnosti (Prilog 02).

Ako postoji sumnja na nepravilnost koja je nastala u fazi provedbe operacija i/ili izvršavanja Ugovora o dodjeli bespovratnih sredstava, tijek informacija unutar PT-a, koje se odnose na nepravilnosti je u pravilu sljedeći:

* službenik nadležan za određeni Ugovor o dodjeli bespovratnih sredstava u odnosu na kojega postoje saznanja o elementu nepravilnosti, odnosno osoba nadležna za prijavljivanje sumnje na nepravilnost, ispunjava Obrazac za prijavljivanje sumnje na nepravilnosti i podnosi ga Osobi za nepravilnosti unutar svoje institucije;
* ostali djelatnici PT-a, po saznanju o elementu nepravilnosti, obavještavaju o navedenom službenika nadležnog za Ugovor o dodjeli bespovratnih sredstava, uz istovremeno slanje obavijesti na znanje Osobi za nepravilnosti.

**3.4.2.** PT ili NT može donijeti Odluku o privremenim mjerama kojima će se spriječiti potencijalno nepropisno trošenje sredstava. Odluka o privremenim mjerama čini dio Obrasca za prijavljivanje sumnje na nepravilnost (Prilog 01). Odluke o privremenim mjerama za osiguranje povrata donosi PT u slučajevima u kojima će se spriječiti potencijalno nepropisno trošenje sredstava, odnosno spriječiti plaćanja i ovjeravanja neprihvatljivih troškova.

Ako iz rezultata procjene **proizlazi sumnja na nepravilnost**, ali PT (npr. voditelj projekta i/ili OzN) procjeni da **nije potrebno donijeti odluku o privremenim mjerama za zaštitu povrata i ne postoji sumnja na prijevaru**, OzN treba samo **evidentirat informaciju o sumnji na nepravilnost u Registar nepravilnosti** (Prilog 2).

**3.4.3.** OzN PT-a o prijavljenim sumnjama na nepravilnost, utvrđenim nepravilnostima i primijenjenim privremenim mjerama obavještava NF, NT i TR i to na način da se osigura povjerljivost podataka te odgovarajući revizijski trag. O sumnjama na nepravilnost PT obavještava NF i NT uz dostavu popunjenog Obrasca za prijavljivanje sumnje na nepravilnost i ispunjenog Registra nepravilnosti.

Prilikom slanja informacije nadležnim institucijama, PT je obvezno voditi računa o zaštiti podataka i sprječavanju otkrivanja povjerljivih informacija. Informacija će se dostaviti navedenim tijelima, korištenjem standardnih kanala komunikacije, uključujući i elektroničku poštu, a kada bude uspostavljeni informacijski sustav eNPOO, i putem eNPOO-a i to:

* najkasnije u roku od 2 radna dana otkada je osoba za nepravilnost svojim potpisom na Obrascu za prijavljivanje sumnje na nepravilnost utvrdila postojanje sumnje na nepravilnost;
* najkasnije u roku 2 radna dana od utvrđivanja nepravilnosti odnosno donošenja odluke o nepravilnosti;
* bez odgađanja (odmah po saznanju o postojanju određene činjenice i /ili primitku odlučnih informacija i dokumenata, a svakako unutar 24 sata od saznanja), u vrijeme pripreme Izjave o upravljanju i Zahtjeva za plaćanje prema EK.

**3.5.** **Prijavljivanje sumnje na prijevaru**

**3.5.1**. Odredbe koje se odnose na prijavljivanje sumnje na nepravilnosti primjenjuju se na odgovarajući način i na prijavljivanje sumnje na prijevaru.

**3.5.2**. PT odmah po saznanju o sumnji na prijevaru šalje službenu obavijest kao i svu relevantnu dokumentaciju DORH-u. PT također obavještava druge nadležne institucije (NF, NT i TR) da je izvršena prijava DORH-u.

**3.5.3**. Prilikom slanja informacije nadležnim institucijama, PT je obvezno voditi računa o zaštiti podataka i sprječavanju otkrivanja povjerljivih informacija.

**3.5.4**. PT informaciju o sumnji na prijevaru dostavlja NF-u, NT-u i TR-u korištenjem standardnih kanala komunikacije, a kada bude uspostavljeni informacijski sustav eNPOO, putem sustava eNPOO, i to:

* najkasnije u roku od 1 radnog dana od ispunjavanja Obrasca za prijavljivanje sumnji na nepravilnost koja obuhvaća sumnju na prijevaru;
* bez odgađanja u vrijeme pripreme Izjave o upravljanju i Zahtjeva za plaćanje prema EK, odmah po primitku informacije o sumnji na prijevaru.

**3.5.5.** Ako je PT obavijestio nadležna tijela o postojanju sumnje na nepravilnost, a tijekom utvrđivanja (ne)postojanja nepravilnosti pojavila se sumnja na prijevaru, PT će o tome, također bez odgađanja obavijestiti NF, NT i TR.

**3.5.6.** Postupanje po prijavljenoj sumnji na prijevaru od strane nadležnih tijela ne utječe na obvezu izvještavanja od strane PT-a, u slučajevima u kojima su pokrenuti odgovarajući postupci (kazneni, prekršajni i drugi). Obveza izvještavanja postoji sve do okončanja odgovarajućeg postupka i donošenja pravomoćne odluke (u odnosu na one informacije koje mogu biti ili jesu PT-u dostupne).

**4. POSTUPANJE PO PRIJAVLJENOJ SUMNJI NA NEPRAVILNOST**

**4.1. Utvrđivanje nepravilnosti**

Utvrđivanje nepravilnosti je u nadležnosti PT-a, a obuhvaća postupke/kontrole koji se provode s ciljem utvrđivanja toga predstavlja li neka radnja ili propust nepravilnost ili ne.

**4.1.1**. Obrazac za prijavljivanje sumnje na nepravilnosti ispunjava se u roku 2 radna dana od primitka prijave sumnje na nepravilnost odnosno saznanja za odlučne činjenice na temelju kojih se sumnja na nepravilnost. Osoba za nepravilnosti započinje postupak utvrđivanja (procjenjivanja, analiziranja) nepravilnosti u roku od 3 radna dana od dana ispunjavanja navedenog Obrasca.

**4.1.2.** Ako je prijavljena sumnja na nepravilnost u odnosu na troškove koji još uvijek nisu prijavljeni u Zahtjevu za nadoknadom sredstava (ZNS), a ne može se sa sigurnošću utvrditi da će ih korisnik potraživati, ovisno o okolnostima slučaja PT odlaže ovjeru Obrasca za prijavljivanje sumnje na nepravilnost, donošenje Odluke o nepravilnosti sve dok prethodno navedeni troškovi ne budu zaista prijavljeni u ZNS-u ili donosi Odluku u kojoj naznačuje da će se ista primijeniti u trenutku potraživanja povezanog troška.

Ukoliko se nepravilnost odnosi na postupak nabave kod korisnika, a dokumentacija o nabavi još uvijek nije dostavljena PT-u na provjeru, rok od 3 radna dana teče od dana zaprimanja relevantne dokumentacije (ZNS, dokumentaciju o nabavi ili drugu relevantnu dokumentaciju iz koje mora biti vidljivo kada je zaprimljena, što mora biti naznačeno i vidljivo u odnosu na predmetni Obrazac) na temelju koje je moguće donijeti odluku o nepravilnosti. O navedenom se obavještava voditelj projekta koji je, uz osobu za nepravilnosti, obvezan pratiti prijavljivanje troška povezanog s nepravilnošću te o navedenom izvijestiti osobu za nepravilnosti.

**4.1.3.** Nepravilnost se može utvrditi provjerom relevantne projektne dokumentacije, zahtijevanjem objašnjenja od korisnika; provođenjem provjere na licu mjesta koja je namijenjena provjeri konkretne sumnje; proučavanjem relevantnih propisa, analiziranjem preporuka revizije; analizom slučajeva (rješenja) DKOM-a, zahtijevanjem informacija/zahtjeva/tumačenja od institucija koje obavljaju poslove specifične za pojedini sektor; usklađenjem slučaja s utvrđenim praksama institucije; procjenom sudske prakse Europskog suda, ako je ima; konzultiranjem stručnjaka u određenom području (unutarnjih i vanjskih); zahtijevanjem mišljenja/zaključka od drugih institucija kroz suradnju s tijelima u AFCOS mreži (tijela koja se bave suzbijanjem nepravilnosti, prijevara, korupcije ili nekog drugog oblika nezakonitih aktivnosti kao što su Ministarstvo pravosuđa, Ministarstvo unutarnjih poslova, Ministarstvo financija – Porezna uprava, Carinska uprava, Sektor za harmonizaciju razvoja sustava unutarnjih kontrola, Ured za sprječavanje pranja novca, Sektor za financijski i proračunski nadzor, Ministarstvo gospodarstva i održivog razvoja – Uprava za trgovinu i politiku javne nabave, Državno odvjetništvo Republike Hrvatske, Agencija za reviziju sustava provedbe programa Europske unije (ARPA) odnosno od bilo koje druge institucije koja ima relevantne informacije (državni registri, inspekcije, itd.), te na druge odgovarajuće načine. Također, u posebice zahtjevnim slučajevima, koji zahtijevaju razmjenu stavova i iskustava, na zahtjev PT-a mogu se organizirati *ad hoc* sastanci s NT-om u postupku utvrđivanja nepravilnosti.

**4.1.4.** Ako je PT-u potrebno stručno znanje iz AFCOS mreže, a riječ je o sumnji na prijevaru ili nekim drugim složenijim slučajevima, po potrebi će uputiti SSNIP-u (Samostalna služba za suzbijanje nepravilnosti i prijevara, organizacijska jedinica unutar Ministarstva financija) zamolbu za sazivanje sastanka s predstavnicima tijela iz AFCOS mreže, a NT-u na znanje.

**4.1.5.** Nakon primitka zamolbe od PT-a, SSNIP u što kraćem roku saziva sastanak s predstavnicima tijela AFCOS mreže, PT-a, NT-a i/ili drugih nadležnih institucija. Na sastanku se donose zaključci koji mogu sadržavati preporuke za daljnje postupanje te se utvrđuje nadležnost pojedinih tijela u konkretnom slučaju, koja se izravno uključuju u postupak utvrđivanja nepravilnosti te pružaju PT-u podršku u skladu sa svojim specifičnim sektorskim i stručnim znanjima te informacijama. Na navedenim sastancima obvezno se vodi zapisnik o dnevnom redu te utvrđenim i dogovorenim daljnjim postupanjima i preporukama, koji se dostavlja svim tijelima koja sudjeluju na navedenim sastancima. Zapisnik se dostavlja relevantnom tijelu i u situacijama kada predstavnik tog tijela nije bio prisutan na sastanku.

**4.1.6.** Nepravilnost se utvrđuje u roku od 30 dana od dana kada je osoba za nepravilnosti zaprimila svu dokumentaciju i sva očitovanja potrebna za donošenje obrazložene Odluke. PT je dužno u slučaju prekoračenja roka navedenu činjenicu evidentirati u Registru nepravilnosti. U iznimnim, posebno zahtjevnim slučajevima, koji zahtijevaju produljenje roka za utvrđivanje nepravilnosti, PT (OzN) je dužan razloge za prekoračenje roka za donošenje odluke o nepravilnosti **obrazložiti** u obrascu Odluke o nepravilnosti, ako se ona donosi, i **evidentirati** u Registru nepravilnosti. Ukoliko se donosi Odluka o nepravilnosti, PT je, u elektroničkoj poruci kojom dostavlja Odluku, dužan u okviru te poruke obavijestiti NT, NF i TR o prekoračenju roka te razlozima tog prekoračenja.

**4.2. Odluka o nepravilnosti**

**4.2.1.** Nakon što PT dovrši postupak utvrđivanja postojanja nepravilnosti, donosi jednu od sljedećih odluka:

**a) Odluku o utvrđenoj nepravilnosti,** ili

**b) Odluku o nepostojanju nepravilnosti**.

Odluka PT opisuje nalaze i zaključke vezane uz postupak utvrđivanja nepravilnosti.

Odluka o nepravilnosti izrađuje se koristeći obrazac iz Priloga 03.

PT, i u slučajevima ako smatra da određena, utvrđena nepravilnost sadrži elemente kaznenog djela, donosi Odluku o utvrđenoj nepravilnosti uz napomenu da se sumnja na počinjenje kaznenog djela odnosno na prijevaru. Navedenu Odluku, zajedno sa svom relevantnom dokumentacijom PT bez odgađanja dostavlja DORH-u, kao i svu relevantnu dokumentaciju. U razumnom roku od saznanja za činjenicu da je počinjenje kaznenog djela utvrđeno pravomoćnom odlukom suda, PT donosi Odluku o utvrđenoj prijevari koju evidentira u Registru nepravilnosti (Prilog 02) i pohranjuje je u zajedničku mapu i/ili sustavu eNPOO (ako funkcionalnosti to dopuštaju), zajedno sa preslikom pravomoćne sudske odluke koju je prethodno pribavio od DORH-a ili suda (ako je bio u mogućnosti).

Odluka o donošenju privremenih mjera obustave daljnjih plaćanja je obavezna u slučaju kada je nadležno pravosudno tijelo napravilo određenu formalnu radnju u tom pogledu (formalne radnje pokretanja kaznenog postupka, u skladu s nacionalnim zakonodavstvom). Također, nadležno tijelo može odrediti privremenu mjeru obustave daljnjih isplata korisniku, bez obzira što još nije donesena odluka o pokretanju istrage u kaznenom predmetu na temelju odredaba Zakona o kaznenom postupku(ZKP) ili, u slučaju u kojem sukladno ZKP-u nije propisana obveza provođenja istrage, drugom radnjom nadležnog tijela kojom se započinje kazneni progon, odnosno u trenutku pravomoćnosti rješenja o provođenju istrage, potvrđivanjem optužnice ako istraga nije provedena, određivanjem rasprave na temelju privatne tužbe te donošenjem presude o izdavanju kaznenog naloga.

PT o sumnji na prijevaru u vrijeme pripreme Izjave o upravljanju i Zahtjeva za plaćanje prema EK obavještava NT, koji će obavijestiti NF u obliku izvješća koji je prilog Izjavi o upravljanju u slučaju utvrđene nepravilnosti uz sumnju na prijevaru, ako postoje dokazi na temelju kojih daljnja plaćanja u okviru projekta ne bi bila opravdana i razumna u kontekstu obveze zaštite nacionalnih financijskih interesa i financijskih interesa Europske unije te je u tom kontekstu podnesena ili se namjerava podnijeti kaznena prijava DORH-u.

**4.2.2.** Podatke iz Odluke o postojanju nepravilnosti PT evidentira u Registru nepravilnosti (Prilog 02).

Odluka o nepravilnosti mora sadržavati sve bitne informacije, a to su utvrđeno činjenično stanje, dokazi na kojima se takvo utvrđenje temelji, pravna osnova na kojoj se temelji odluka te detaljno obrazloženje koje s obzirom na utvrđeno činjenično stanje, upućuje na nužnost utvrđivanja nepravilnosti te shodno tome pripadajuće financijske korekcije i/ili privremene mjere i/ili mjere povrata. Također, u Odluci se mora navesti i uputa o pravnom lijeku te, ako je u projektu utvrđeno više nepravilnosti, utvrđuje jasna podjela i sva neophodna obrazloženja u odnosu na svaku utvrđenu nepravilnost. Uvjeti i način utvrđivanja nepravilnosti i određivanja financijske korekcije moraju proizlaziti iz odredbi Pravila o financijskim korekcijama koja su sastavni dio Ugovora o dodjeli bespovratnih sredstava. Odluku o nepravilnosti donosi čelnik PT-a.

PT izrađuje dva dokumenta, odnosno dvije odluke i to jednu koja nastaje u postupku utvrđivanja nepravilnosti, kao interni dokument kojim se osigurava odgovarajući revizijski trag o provedenom postupku i osobama koje su u njemu sudjelovale, a koji se izrađuje koristeći obrazac Priloga 03 Odluka o nepravilnosti te drugu kojom se korisnik obavještava o utvrđenoj nepravilnosti, mjerama koje se po toj osnovi poduzimaju s uputom o pravnom lijeku.

**4.2.3.** U roku od 2 radna dana od donošenja Odluke o utvrđenoj nepravilnosti, PT putem elektroničke pošte šalje NT-u, NF-u i TR-u informacije o Odluci o utvrđenoj nepravilnosti zajedno s prijedlogom korektivnih mjera koje poduzima NT, a koje se mogu odnositi na:

* povrat nepravilnog iznosa,
* smanjenje bespovratnih sredstava iz ugovora o dodjeli bespovratnih sredstava, ili
* drugi odgovarajući prijedlozi, dok PT, može odlučiti raskinuti Ugovor o dodjeli bespovratnih sredstava ili pak ga jednostranom izjavom izmijeniti.

Navedene korektivne mjere ne utječu na obvezu nadležnog tijela odrediti financijske korekcije, ako ista postoji u skladu s primjenjivim propisima i pravilima.

Odluka o utvrđenoj nepravilnosti dostavlja se u formi skena, mora biti ovjerena službenim pečatom PT-a, potpisom osobe za nepravilnosti i čelnika PT-a.

Dostava Odluke o nepostojanju nepravilnosti također se obavlja na gore opisani način.

**4.2.4.** PT dostavlja korisniku Odluku o utvrđenoj nepravilnosti u roku 5 radnih dana od njenog donošenja, koja sadržava: pregled utvrđenog činjeničnog stanja te odgovarajuća obrazloženja, a iz iste se izostavljaju povjerljivi podatci, posebice oni o identitetu osobe koja je prijavila sumnju na nepravilnost, kao i osobe za nepravilnosti.

**4.2.5.** Protiv Odluke o utvrđenoj nepravilnosti korisnik ima pravo čelniku NT-a izjaviti prigovor u pisanom obliku neposredno, poštanskom pošiljkom, u obliku elektroničke isprave izrađene sukladno zakonu ili usmeno izjaviti na zapisnik u roku od 15 dana od dana primitka Odluke. Prigovor mora biti razumljiv i sadržavati sve što je potrebno da bi se po njemu moglo postupiti, a osobito naziv javnopravnog tijela kojem se upućuje, podatke o korisniku (ime i prezime, adresa, OIB), brojčanu oznaku i datum Odluke protiv koje se podnosi, referentnu oznaku Ugovora o dodjeli bespovratnih sredstava, razloge podnošenja prigovora i potpis korisnika odnosno osobe ovlaštene za zastupanje korisnika.

O zaprimljenom prigovoru NT će bez odgode elektroničkim putem obavijestiti PT koji je sudjelovao u donošenju Odluke o utvrđenoj nepravilnosti na koju se prigovor odnosi te će se, ukoliko je korisnik u prigovoru iznio nove okolnosti koje nisu bile iznesene u postupku utvrđivanja nepravilnosti, od PT-a zatražiti očitovanje na navode prigovora te dostavu dokumentacije temeljem koje je donesena Odluka o utvrđenoj nepravilnosti, a koju NT ne može samo pribaviti. PT je dužno zatraženo dostaviti NT-u u roku koji ne može biti dulji od 5 radnih dana. O nemogućnosti postupanja u navedenom roku PT obavještava NT. Također, neslužbeno očitovanje se može poslati NT-u putem elektroničke pošte te naknadno službenim putem. Službeno očitovanje PT-a se dostavlja prije donošenja odluke o prigovoru, tj. odluka o prigovoru se ne može temeljiti na neslužbenom očitovanju Provedbenog tijela.

O prigovoru protiv Odluke o utvrđenoj nepravilnosti odlučuje čelnik NT-a rješenjem u roku od 30 radnih dana od primitka potpune dokumentacije od PT-a na način i u opsegu kako je navedeno u zaprimljenom prigovoru. Potpunom dokumentacijom smatra se dokumentacija koja je dostatna za donošenje rješenja o prigovoru.

Čelnik NT-a će ispitati je li prigovor dopušten, pravodoban i izjavljen od ovlaštene osobe te ako utvrdi da nije, odbacit će prigovor rješenjem. Kad čelnik NT-a utvrdi da je prigovor dopušten, pravodoban i izjavljen od ovlaštene osobe, u postupku odlučivanja o istom, čelnik NT-a će ispitati zakonitost postupanja PT-a u postupku donošenja Odluke o utvrđenoj nepravilnosti i to u okviru navoda iz prigovora te će o istome donijeti rješenje kojim se prigovor usvaja kao osnovan ili odbija kao neosnovan. Ako se prigovor usvoji kao osnovan, NT može vratiti predmet PT-u na ponovno postupanje ili donijeti novu Odluku o nepravilnosti. Ukoliko je činjenično stanje u potpunosti utvrđeno od strane PT-a u postupku utvrđivanja nepravilnosti, Rješenjem donosi novu Odluku o nepravilnosti. U postupku odlučivanja NT može zatražiti stručnu pomoć drugih institucija (primjerice drugih NT-a, Ministarstva regionalnog razvoja i fondova Europske unije, Uprave za trgovinu i politiku javne nabave u okviru Ministarstva gospodarstva i održivog razvoja i dr.)

Rješenje čelnika NT-a kojim je odlučeno o prigovoru dostavlja se korisniku te svim nadležnim tijelima.

**4.2.6.** Odluka o nepravilnosti može se izmijeniti donošenjem nove Odluke o nepravilnosti, ako za navedeno postoje opravdani razlozi (primjerice ako je to potrebno učiniti na temelju mišljenja NT-a i/ili NF-a nastalog slijedom provedenih kontrola, revizijskih nalaza, ili je pak činjenično stanje potrebno uskladiti s pravomoćnom sudskom odlukom donesenom u postupku koji se vodio na temelju prijavljene sumnje na prijevaru i/ili uskladiti s pravomoćnom sudskom odlukom donesenom u drugom postupku koji je pokrenut u vezi s Odlukom o nepravilnosti). Izmijenjena Odluka mora biti popraćena odgovarajućim obrazloženjem. Na izmijenjenu Odluku o nepravilnosti primjenjuju se na odgovarajući način odredbe koje se odnose na Odluku o nepravilnosti i relevantno postupanje tijela Sustava upravljanja i praćenja provedbe aktivnosti NPOO-a.

**4.2.7.** U složenijim slučajevima nepravilnosti (ovisno o financijskom iznosu nepravilnosti, postotku/iznosu financijske korekcije i/ili složenosti projekta – posebice kada je riječ o infrastrukturnim projektima), NT daje prethodnu suglasnost na Odluke o nepravilnostima.

**4.2.8.** NF će, po potrebi (u slučaju sumnji na prijevaru, složenijim slučajevima nepravilnostima te drugim slučajevima), izvijestiti SSNIP o utvrđenim nepravilnostima i poduzetim aktivnostima u svrhu savjetovanja. Za potrebe pripreme Izjave o upravljanju i Zahtjeva za plaćanje prema EK NF će u suradnji sa SSNIP-om pripremiti sve potrebne informacije o utvrđenim nepravilnostima i poduzetim aktivnostima.

**4.3. Izvještavanje o nepravilnostima**

**Izvještavanje**

Osnova za započinjanje izvještavanja je Odluka PT-a o utvrđenoj nepravilnosti. O nepravilnostima se izvještava prilikom slanja Izjave o upravljanju.

**4.3.1. Zatvaranje slučaja nepravilnosti**

Slučaj nepravilnosti smatra se zatvorenim u sljedećim slučajevima:

- donesena je odluka da se utvrđeni slučaj ne smatra nepravilnošću; ili

- provedene su sve korektivne mjere i svi neprihvatljivi izdaci su vraćeni ili ustegnuti iz Zahtjeva za plaćanje EK, osim kada navedeno nije moguće jer je na temelju pravomoćne odluke nadležnog tijela utvrđen gubitak zahtjeva za zaštitu prava na prisilno ostvarivanje tražbine (zastara prava), ili se tražbina nije mogla (prisilno) ostvariti zbog drugih, na temelju propisa osnovanih razloga.

Zatvaranje slučaja nepravilnosti ne utječe na obvezu izvještavanja od strane PT, u slučajevima u kojima su pokrenuti odgovarajući postupci (kazneni, prekršajni i drugi) te navedena obveza postoji sve do okončanja odgovarajućeg postupka i donošenja pravomoćne odluke (u odnosu na one informacije koje mogu biti ili jesu PT-u dostupne).

Postupak povrata neosnovano plaćenih iznosa iz sredstava Mehanizma za oporavak i otpornost i povezanog sufinanciranja opisan je u procedurama za Upravljanje ugovorima o dodjeli bespovratnih sredstava (Pravilo 03). PT priprema Zahtjev za povrat sredstava (Prilog 05), a NT sve povrate mora evidentirati u Registru povrata (Prilog 07). U Registru povrata su uključeni svi neizvršeni povrati i vraćeni iznosi od razdoblja prihvatljivosti do kraja izvještajnog razdoblja. NT dostavlja Registar povrata NF-u u vrijeme pripreme Zahtjeva za plaćanje prema EK u roku određenom od strane NF-a.

**4.3.2. Evidentiranje podataka o upravljanju nepravilnostima**

PT vodi Registar nepravilnosti (Prilog 02) i u njega bilježi sve nepravilnosti i sumnje na nepravilnosti od početka razdoblja prihvatljivosti (01. veljače 2020.). Registar sa prikazom stanja na zadnji dan proteklog mjeseca, podnosi se NT-u, NF-u i TR-u do 10. dana u tekućem mjesecu.

PT će i na zahtjev NT-a, NF-a i TR-a dostaviti Registar nepravilnosti. U vrijeme pripreme Izjave o upravljanju i Zahtjeva za plaćanje PT dostavlja Registar nepravilnosti NT-u, a NT svu relevantnu dokumentaciju dostavlja NF-u.

**4.4. Financijski učinak nepravilnosti**

Financijski učinak nepravilnosti je jasan ako je moguće utvrditi opseg stavki izdataka na koje je utjecao slučaj nepravilnosti, kao i njihov iznos.

Ako je riječ o nepravilnosti **s jasnim financijskim učinkom**:

* korektivne mjere moraju uključiti prilagodbu troškova i/ili financiranja te navedena prilagodba mora odgovarati opsegu stavki troškova i iznosu troškova na koje je utjecala nepravilnost;
* korektivne mjere osiguravaju isključivanje neprihvatljivih troškova iz financijske podrške, da su evidencije o prihvatljivim troškovima u skladu s navedenim i prilagođene te, ako je primjenjivo, neprihvatljivi troškovi su isključeni iz ukupnog iznosa prihvatljivih troškova operacije te je financijska podrška proporcionalno tome i umanjena.

Ako je riječ o nepravilnosti **s nejasnim financijskim učinkom**, PT nastoji utvrditi opseg primjene paušalnog iznosa i ekstrapolirane financijske korekcije koje je potrebno provesti kao korektivnu mjeru. Ako PT ne može nedvojbeno utvrditi opseg potrebne korekcije, o navedenom obavještava NT koje, uzimajući u obzir sve okolnosti slučaja, o tome donosi zaključak o kojem obavještava Provedbeno tijelo koji na temelju tog zaključka donosi odluku. U svrhu donošenja zaključka, PT je obvezan u roku koji odredi NT dostaviti mu svu relevantnu dokumentaciju i informacije.

Opseg primjene paušalnog iznosa i ekstrapolirane financijske korekcije primjenjive na nepravilnosti s nejasnim financijskim učinkom utvrđuje se uzimajući u obzir:

* primjenjive odredbe Ugovora;
* primjenjive odredbe propisa EU, kao i nacionalnih propisa;
* opseg operacije na koju je nepravilnost imala učinka.

Metodologija izračuna utvrđena je u Smjernicama o upravljanju nepravilnostima MFIN-a. Ako nepravilnost može dovesti u pitanje prihvatljivost financiranog projekta u cijelosti, PT procjenjuje je li potrebno raskinuti Ugovor, kao korektivnu mjeru. NT na traženje PT-a sudjeluje u donošenju odluke u posebno složenim i specifičnim slučajevima.

**4.5. Zaštita zviždača**

**4.5.1.** Prilikom obavještavanja PT-a o uočenim nepravilnostima i/ili sumnji na prijevaru, u kontekstu operacija koje se financiraju iz Mehanizma za oporavak i otpornost, na zaposlenike tijela Sustava upravljanja i praćenje provedbe aktivnosti NPOO-a se primjenjuju pravila o zaštiti zviždača odnosno onih osoba koje dojavljuju nezakonitosti unutar organizacije u kojoj rade.

**4.5.2.** Svako tijelo Sustava upravljanja i praćenje provedbe aktivnosti NPOO-a propisuje internu proceduru zaštite zviždača u skladu s primjenjivim nacionalnim propisima.[[2]](#footnote-2)

**4.5.3.** Pravila o zaštiti zviždača na odgovarajući način primjenjuju se i na fizičke osobe koji nisu zaposlenici tijela Sustava upravljanja i praćenje provedbe aktivnosti NPOO-a, kao i fizičke i pravne osobe koje su korisnici bespovratnih sredstava, te na predstavnike zainteresirane javnosti.

**4.6. Procedure vezane uz sustavne nepravilnosti**

**4.6.1.** Klasifikacija nepravilnosti:

**a)** „pojedinačna nepravilnost–” - koja se samo jednom događa i nije redovita kod istovrsnih troškova ili istovrsnih operacija ili istog tipa korisnika, te uglavnom proizlazi iz namjernih ili nenamjernih grešaka koje se vode kao izolirani slučajevi, ili

**b)** “sustavna nepravilnost” – znači ponavljane greške zbog ozbiljnih propusta u sustavu upravljanja i kontrole, koji se često pojavljuju i utječu na brojne slične operacije, slične tipove korisnika i odnose se na slične vrste izdataka.

**4.6.2.** U slučaju da se nepravilnost klasificira kao „sustavna nepravilnost“, potrebno je poduzeti adekvatne radnje radi ublažavanja rizika radi mogućeg ponavljanja sustavne nepravilnosti.

**4.6.3.** KT i NF će u suradnji s NT-om pripremiti plan postupanja i korektivnih mjera kako bi se daljnjim aktivnostima osiguralo učinkovito funkcioniranje sustava unutarnjih kontrola. Pripremit će se upute i poslati svim tijelima Sustava upravljanja i praćenje provedbe aktivnosti NPOO-a koja obavljaju delegirane funkcije povezane s utvrđenom sustavnom nepravilnošću. Može se zahtijevati ažuriranje internih procedura, jačanje kontrolnih aktivnosti, procjenjuje se i potreba za izmjenama važećeg pravnog i regulatornog okvira, ako se na taj način može umanjiti rizik od ponovnog nastanka sustavne nepravilnosti.

**4.6.4.** U najkraćem mogućem roku relevantna tijela Sustava upravljanja i praćenje provedbe aktivnosti NPOO-a moraju izvijestiti KT, NF i NT o poduzetim aktivnostima.

**4.6.5.** Postupanje vezano uz sustavne nepravilnosti je hitno te se sve radnje trebaju poduzimati bez odgađanja, a takvi moraju biti i rokovi u kojima se korektivne mjere poduzimaju.

**5. PROCJENA RIZIKA PRIJEVARE**

**5.1.** U skladu s člankom 22. stavkom 2. točkom (a) Uredba (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost, država članica je dužna izvršiti učinkovitu provedbu razmjernih mjera sprječavanja prijevara i korupcije, kao i sve potrebne mjere za učinkovito izbjegavanje sukoba interesa što uključuje procjenu rizika od prijevara i definiranje odgovarajućih mjera za ublažavanje prijevara.

Mjere sprječavanja prijevara, korupcije, te izbjegavanje sukoba interesa opisane su u poglavljima i ugrađene u procedura za postupanje.

Ovo poglavlje daje osnovne smjernice vezano za procjenu rizika od prijevara i definiranje odgovarajućih mjera za ublažavanje rizika prijevara u korištenju sredstava iz NPOO-a.

U upravljanje i praćenje NPOO-a uključene su institucije od kojih samo 3 nisu bile uključene u sustave upravljanja i kontrole EU fondova. Za sva ta tijela provode se procjene rizika i procjena rizika od prijevara. Stoga je i procjena rizika od prijevara u korištenju NPOO-a dio ukupnog procesa procjene rizika koja navedena tijela redovno provode. Za tijela koja nisu dio sustava upravljanja EU fondova podršku u procesu procjene osigurava KT i NF.

Rizike prijevara procjenjuju tijela Sustava upravljanja i praćenja provedbe aktivnosti NPOO-a u okviru svojih nadležnosti (KT, NT, NF, PT) i njima upravljaju na svim razinama (na razini programiranja i funkcioniranja Sustava upravljanja i praćenja provedbe aktivnosti NPOO-a, u odnosu na zahtjeve u okviru komponenti/podkomponenti/reforme/investicije, te u odnosu na odabir operacija i njihovu provedbu).

# Tijela u sustavu upravljanja i praćenja provedbe aktivnosti NPOO-a kao alat za utvrđivanje i procjenu rizika prijevare koriste Prilog 10 ovog poglavlja ZNP-a (Procjena izloženosti specifičnim rizicima prijevare) i Prilog 8 ovog poglavlja ZNP-a (Akcijskog plana za ublažavanje rizika).

# Osoba koja je odgovorna za proces upravljanja rizicima prijevare unutar tijela te koordinaciju s osobama za upravljanje rizicima prijevare ostalih tijela koja su uključena u aktivnosti upravljanja rizicima je Osoba za upravljanje rizicima prijevara, koju imenuje čelnik pojedinog tijela.

Osoba za upravljanje rizicima saziva sastanak **Skupine za upravljanje rizicima prijevare** koju sačinjavaju „vlasnici“ aktivnosti tih tijela, odnosno svi voditelji odjela i službi u tijelu na kojima se raspravlja o utvđivanju i procjeni rizika od prijevare.

**Vlasnik rizične aktivnosti** je službenik koji je voditelj najniže ustrojstvene jedinice u čijem se djelokrugu nalazi ta aktivnost.

# Prilog 10 (Alat za procjenu izloženosti specifičnim rizicima prijevare) popunjava Osoba za upravljanje rizicima prijevara temeljem informacija dobivenih sa sastanka Skupine za upravljanje rizicima koju čine od voditelja odjela i službi u tijelu Sustava upravljanja i praćenja provedbe aktivnosti NPOO-a.

# Prilog 8 (Akcijski plana za ublažavanje rizika) popunjava Osoba za upravljanje rizicima prijevara temeljem podataka iz Priloga 10.

# Sva tijela u Sustavu upravljanja i praćenja provedbe aktivnosti NPOO-a dostavljaju KT-u odobrene od strane čelnika tijela Sustava upravljanja i praćenja provedbe Procjenu izloženosti specifičnim rizicima prijevare i Akcijski plan za ublažavanje rizika za tekuću godinu do 31. ožujka svake godine, a iznimno u 2022. godini do 30. lipnja 2022.

Čelnik KT-a u suradnji s NF-om imenuje **Koordinatora za upravljanje rizicima prijevara** u okviru provedbe NPOO-a, koji je odgovoran za vrednovanje načina procjene rizika prijevara i Akcijskih planova za ublažavanje rizika (Prilog 08) tijela Sustava upravljanja i praćenja provedbe aktivnosti NPOO-a. Koordinator za upravljanje rizicima može ujedno biti i Osoba za upravljanje rizicima.

Ako tijelo Sustava upravljanja i praćenja provedbe aktivnosti NPOO-a odluči imenovati drugu osobu koja bi bila odgovorna za provedbu mjera protiv prijevara (npr. pravni savjetnik - preporučljivo da to unutar relevantnog tijela bude osoba koja poznaje pravo i pravni sustav) tada istu imenuje čelnik tijela u svojstvu **Koordinatora za mjere protiv prijevara** te je obvezna surađivati s Osobom za upravljanje rizicima.

Analizu rizika prijevare na razini NPOO-a obavlja Sk**upina za procjenu rizika prijevare tijela Sustava** upravljanja i praćenja provedbe aktivnosti NPOO-a, koju saziva KT odnosno Koordinator za upravljanje rizicima, a u čijem radu sudjeluju Osobe za upravljanje rizicima NT-a, NF-a i PT-a i Koordinator za mjere protiv prijevara (ako je primjenjivo). Sastanak Skupine za procjenu rizika prijevare održava se obavezno jedanput godišnje, a može i češće.

Ako Koordinator za upravljanje rizicima na temelju pregleda dostavljenih procjena rizika tijela Sustava upravljanja i praćenja provedbe aktivnosti NPOO-a procijeni da identificirani rizici prijevare ne zahtijevaju hitna postupanja, može se sazvati zajednički sastanak Skupine za procjenu rizika prijevare tijela Sustava upravljanja i praćenja provedbe aktivnosti NPOO-a i osoba za upravljanje rizicima na kojem će se analizirati i diskutirati dostavljene procjene rizika.

Rezultati samoprocjene za NPOO dostavljaju se KT-u koje ih u suradnji s NF-om objedinjuje na razini NPOO-a te donosi preporuke za unaprjeđenje procesa suzbijanja prijevara.

Provedba Akcijskih planova za ublažavanje rizika je odgovornost svih tijela NPOO-a te se u PoP-u navodi podjela odgovornosti i zadaća praćenja između organizacijskih jedinica i zaposlenika. Osoba za upravljanje rizicima uz podršku Koordinatora za mjere protiv prijevara (ako je primjenjivo) prati provedbu aktivnosti uključenih u Akcijski plan za ublažavanje rizika te podsjeća odgovorne osobe relevantnih unutarnjih ustrojstvenih jedinica o rokovima unutar kojih se iste moraju provesti, šaljući im o navedenome pisanu obavijest 20 dana prije isteka roka za obavljanje određene aktivnosti.

Procjena rizika od prijevara u nadležnosti je KT-a uz suradnju s NF-om.

Krajnji rezultat procjene rizika je identifikacija specifičnih rizika. Procjena rizika prijevara upućuje na to da će se uvesti kontrole u svrhu njihova reduciranja.

Procjena rizika od prijevara provodi se u 3 glavna koraka:

1. Samoprocjena rizika prijevare na razini svake institucije
2. Analiza rezulata
3. Izrada akcijskog plana i provedba mjera za smanjenje rizika od prijevara

Korištenjem alata za procjenu izloženosti specifičnim rizicima prijevare (Prilog 10 ovog poglavlja ZNP-a) tijela obavljaju i procjenu učinka i vjerojatnosti ostvarenja specifičnih rizika prijevare, vezano uz njihove nadležnosti te funkcije koje su im dodijeljene te određuju mjere za ublažavanje istih.

Svi identificirani rizici za čije su ublažavanje planirane nove kontrole u Prilogu 10 Procjena izloženosti specifičnim rizicima prijevare, bez obzira na visinu ocjene neto rizika, prenose se u Akcijski plan za ublažavanje rizika (Prilog 08).

Alat za samoprocjenu rizika prijevare **(**Prilog 10)usmjeren je na najosjetljivije procese, koji su **najotvoreniji za prijevarno postupanje fizičkih i pravnih osoba**. Najizloženiji procesi su:

- odabir prijavitelja,

- provedba i provjere operacija.

Alat za samoprocjenu rizika prijevare **temelji se na pet glavnih metodoloških koraka:**

a) kvantificiranje vjerojatnosti i utjecaja specifičnog rizika prijevare ne uzimajući u obzir učinak postojećih kontrola (bruto/inherentni rizik);

b) procjena učinkovitosti trenutnih kontrola koje su uspostavljene kako bi se ublažio bruto rizik;

c) procjena neto rizika nakon uzimanja u obzir učinka trenutnih kontrola i njihove efikasnosti (preostali rizik);

d) procjena utjecaja planiranih kontrola ublažavanja na neto (preostali) rizik;

e) definiranje ciljanog rizika odnosno razine rizika koju NT smatra podnošljivim nakon što su sve kontrole uspostavljene i aktivne.

Upute za procjenu rizika prijevare nalaze se u Prilogu 09.

Na temelju rezultata samoprocjene **rizika**, tijela Sustava upravljanja i praćenja provedbe aktivnosti NPOO-a u okvirima svojih nadležnosti, uzimajući u obzir dodijeljene im funkcije, izrađuju Akcijski plan za ublažavanje rizika (Prilog 08 ovog ZNP-a) i pritom odabiru učinkovite i proporcionalne mjere za suzbijanje prijevara s liste navedenih preporučenih kontrola za ublažavanje rizika prijevare (Prilog 11), osim u odnosu na one rizike za koje je zaključeno da su ublaženi maksimalno i da dodatne mjere za njihovo ublažavanje nisu potrebne ili moguće.

U Akcijski plan za ublažavanje rizika se unosi sljedeće:

- U kolonu „Kontrolni ID“ unosi se Oznaka rizika iz Priloga 10

- U kolonu „Aktivnost, podaktivnost“ unosi se naziv aktivnosti iz Priloga 10 (npr. odabir prijavitelja, provedba i provjere operacija, ovjeravanje i plaćanja Odabir prijavitelja)

- U kolonu „Rizici koje treba ublažiti“ unosi se naziv rizika iz Priloga 10 (ćelija „Opis rizika“)

- U kolonu „Ocjena rizika / prioritet“ unosi se podatak iz Priloga 10, dijela „Akcijski plan“, ćelije „Ukupna trenutačna ocjena rizika“

- U kolonu „Radnja koju treba poduzeti u svrhu ublažavanja rizika“ unosi se podatak iz Priloga 10, dijela „Akcijski plan“, ćelije „Planirana nova kontrola“

- U kolonu „Rok za provedbu radnje ublažavanja rizika“ unosi se podatak iz Priloga 10, dijela „Akcijski plan“, ćelije „Rok za provedbu“

- U kolonu „Osoba odgovorna za provedbu radnje ublažavanja rizika“ unosi se podatak iz Priloga 10, dijela „Akcijski plan“, ćelije „Odgovorni pojedinac“.

**6. PREGLED PROMJENA**

|  |  |  |  |
| --- | --- | --- | --- |
| **Br. verzije** | **Datum promjene (datum odobrenja)** | **Promijenjena poglavlja/odjeljci/postupci** | **Komentar**  **(ako primjenjivo)** |
| 2.0 | 7. travnja 2022. | Dopune na str. 22., i 23. |  |
|  |  |  |  |

1. U skladu sa Zakonom o sustavu unutarnjih kontrola u javnom sektoru, sustav unutarnjih kontrola čini pet međusobno povezanih komponenti:

   a) kontrolno okruženje, b) upravljanje rizicima, c) kontrolne aktivnosti, d) informacije i komunikacija, e) praćenje i procjena sustava. [↑](#footnote-ref-1)
2. Ovdje se posebice upućuje na Zakon o radu (NN, br. 93/14, 127/17 i 98/19) i Zakon o državnim službenicima (NN, br. 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19 i 98/19) te osobito Zakon o zaštiti prijavitelja nepravilnosti (NN, br. 17/19). [↑](#footnote-ref-2)